ئەنەس کوڕی مالیک
ئەنەس کوڕی مالیک کوڕی نادر خازرەجی ئەنساری (٦١٢–٧١٢) ھاوەڵێکی ناسراوی پێغەمبەری ئیسلامی محەممەد بوو.

ژیاننامە 

ئەنەسی کوڕی مالیک، ئەندامی خێڵی نەجاڕ لە ھۆزی خەزراجی یەثریب، دە ساڵ پێش کۆچی محەممەد لەدایکبووە. دوای ئەوەی باوکی مالیم کوڕی نادر بە نا-موسڵمانێک کۆچی دوایی کرد، دایکی بە ناوی ئوم سولەیمە دووبارە ھاوسەرگیری لەگەڵ کەسێکی تازە کرد بە ناوی ئەبووتەڵحەی کوڕی سابت. نیوە برای ئەنەس لەم ھاوسەرگیرییەدا عەبدوڵڵای کوڕی ئەبوو تەلحە بوو.

کاتێک پێغەمبەر لە ساڵی ٦٢٢ گەیشتە مەدینە، دایکی ئەنەس وەک خزمەتکارێک پێشکەشی پێغەمبەری کرد.

دوای وەفاتی پێغەمبەر لە ساڵی ٦٣٢، ئەنەس بەشداری فەتحەکانی ئیسلام دەکات. دواھەمین ھاوەڵە دیارەکانی پێغەمبەر بوو کە کۆچی دوایی کرد. ئەنەس لە ساڵی ٩٣ی کۆچی (٧١٢ ز) لە بەسرە لە تەمەنی ١٠٣ ساڵیدا کۆچی دوایی کرد.

مەزارگە 
مەزارگەی ئەنەس کوڕی مالیک دەکەوێتە شاری بەسرە لە عێراق. مەزارگەکە بە ئامێری تەقینەوە خاپوور کرا. سەرەڕای ئەوەی مزگەوت و مەزارەکە زیانێکی زۆری بەرکەوتووە و دیوارەکانی ھەمووی ڕووخاوە، بەڵام ھێشتا شوێنێکی بەناوبانگە بۆ سەردانی موسڵمانانی سوننە.

سەرچاوەکان 

ھاوەڵەکان
فەرموودەزانی
بەسرە
لەدایکبووانی ٦١٢